--------------------------------------------------    "Flüg"    Xeh mi i 20 johr vormer luegeni föteli vo früecher ha,  mäng verstaubti annekdote mi zum grinse bringt amne trüebe dag  d'erkenntis mi beschlicht, das aues vergänglech und dürdas unverfänglech isch  das eim hüt sache bewege vome morn scho widr vergisst - aues ändert sich  und blibt  eis am ändi glych, zwe zeiger jage sech im kreis  laufe wäg vo aune zwäng u füehle mi - vermeintlech frei,  nüt u niemerem verpflichtet  doch au die wirre gedanke dränge uf mi i hei mi schlussändlech vergiftet  ände unverstande und verbittret', i komplexe igitteret  be überzügt im grund vo üsem säubscht gits eh ke ungerschide  denn mer läbe inre gsöuschaft, wommer chöi üsi wärt frei wähle  doch wird's üs längwillig drbi drum müesse mer enanger z'leid läbe  s'isch nid  bös gmeint göi sticheleie uf üsserlechkeite doch oftmaus unger d'huut  bruche aus ventil zur hektik vom autag dr usgang und zwar bsungers strub  üses lache isch erscht ächt we dr aukehou üs ehrlech macht  und e füehle mi ersch richtig frei bem fürobe spliff nachme herte dag    vom auererschte augeblinzle bis zum auerletschte atemzug  breiteni mini flügu us stige id luft und flüge wyt furt  d'realität zig tuusig meter ungermir lo  hüt, morn und gester - s'git ke  ungerschid, so  isch de irgendeinisch d'zuekunft scho lang verbi  doch au wenn's de guet chunnt - denn verhangenis  we de jung bisch wett öuter abr wede aut bisch, glych lieber widr jünger si  doch sisch nie meh niene nüt und nüme glych    mängisch hani's gfüu, d'wäg vom schicksau sige vo irgendwo scho vorgäh  be z'fest drmit beschäftigt mi säuber z'si um das au no so wohrznäh  nimeni lieber aues mit mit uf mim wäg, wemi jedes töigründige gspräch prägt  was mi rächt  fläscht isch eifach chönne z'lache über sache wommer dr räscht gäh  we de mau luschtig u luut besch heisst, jez heb nid grad so ab  doch we de mau nid masch u nüt seisch, heissts "hey was hesch, aues klar?"  S'isch e verdammt schmale grat zwüsch säubschtironie und ufgab  Isch's d'angscht was wichtigs z'verpasse wo mi atribt, weni am morge nid ufmah?